Rusia a atacat Kievul imediat după convorbirea telefonică Trump-Putin. Liderul de la Kremlin tocmai anunțase că a acceptat armistițiul propus de locatarul Casei Albe
Sirene de alarmă și explozii răsunau marți seară, 18 martie, în capitala ucraineană, au observat jurnaliștii Agenției France-Presse (AFP), la scurt timp după ce președintele rus Vladimir Putin a anunțat că a acceptat să oprească timp de 30 de zile loviturile asupra infrastructurii energetice a țării, dar nu a agreat și o încetare totală a focului.